Belgija u žalosti 
Članovi porodica belgijske dece stradale u saobraćajnoj nesreći u švajcarskim Alpima doputovali su u Švajcarsku. 
Roditelji i rodjaci dece – putnika autobusa – danas su pristigli u gradić Sion. Neki su morali da odu u mrtvačnicu, da identifikuju tela svoje dece pre nego što budu vraćena kući. Prema rečima belgijskog premijera, očekuje se da prenos posmrtnih ostataka vojnim avionima započne u toku večeri. Drugi roditelji došli su da bi bili uz svoju povredjenu decu. Tragedija se dogodila u utorak uveče, kada je autobus koji je vraćao grupu belgijskih djaka sa zimovanja u švajcarskim Alpima izgubio kontrolu i udario u zid tunela. U nesreći je stradao 21 Belgijanac i sedmoro Holanđana. 24 dece je povredjeno. U bolnici u Sionu lekari su saopštili da su njihovi mladi pacijenti dobro i da će uskoro biti pušteni kući. Međutim, doktor Majkl Kalens iz te bolnice dodao je da je četvoro dece koja se nalaze u bolnici u Lozani u teškom stanju, i da lekari prate situaciju iz sata u sat. Za to vreme, Belgija tuguje za žrtvama nesreće. Većina poginulih djaka pohadjala je školu Sent Lambertus u gradiću Luven u Flandriji. Nastava je u njoj danas nastavljena specijalnom časom na kojem su nastavnici i školski pastor pokušali da deci objasne šta se dogodilo njihovim drugovima. „“, izjavio je školski pastor. Uplakani građani ostavljaju cveće i medvediće ispred škole, ispod crteža koje su nacrtali đaci u spomen na svoje drugare. U belgijskom parlamentu otvorena je knjiga žalosti u koju su se, među prvima, upisali premiejr  i ministar odbrane . Uzrok nesreće još nije saopšten, a tužioci kažu da razmatraju tri teorije – tehnički problem na autobusu, zdravstveni problem vozača ili ljudsku grešku. Švajcarski i belgijski mediji prenose da su preživela deca ispričala da je vozač pokušao da promeni disk u DVD plejeru neposredno pre udara u zid tunela. Istražitelji nastoje da utvrde kako je moguće da se jedna od najtežih saobraćajnih nesreča u švajcarskoj istoriji dogodila u modernom autobusu sa dva odmorna vozača, i tunelu koji se generalno smatrao bezbednim.